text: Avis: Den lokale ambulancelæge er reddet
  15 september 2014 kl. 09.33
  Region Syddanmark sparer alligevel ikke ambulancelæge-ordningen i Fredericia, Vejle og på vestfyn væk.
  Det oplyser regionsrådsmedlem Peder Hvejsel (V) efter weekendens budgetforhandlinger i regionsrådet. Det skriver Lokalavisen Budstikken.
  Der er ikke indgået budgetforlig endnu, men Peder Hvejsel oplyser, at alt tyder på, at ambulancelæge-ordningen er reddet.
  Det har ellers været en del af et spareforslag at skære ambulancelæge-ordningen væk for at spare 4,6 mio. kr.
  